Държавен вестник, бр. 97, 2015 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  97
	
а)	 да предприема административни мерки, 
отклоняващи се от законите и админи­
стративната практика на тази или на 
другата договаряща държава;
	
б)	да предоставя информация, която не 
може да се получи съгласно законите или 
по обичайна административна процеду­
ра на тази или на другата договаряща 
държава;
	
в)	 да предоставя информация, която би 
разкрила каквато и да е търговска, 
стопанска, промишлена или професи­
онална тайна или търговска процедура, 
или информация, чието разкриване би 
противоречало на обществения ред (ordre 
public).
4. Когато едната договаряща държава поиска 
информация в съответствие с този член, дру­
гата договаряща държава ще използва своите 
способи за събиране на информация, за да 
набави поисканата информация, дори когато 
тази друга държава може да не се нуждае от 
тази информация за собствени данъчни цели. 
Задължението по предходното изречение се 
ограничава от ал. 3, но в никакъв случай 
това ограничение няма да се разглежда като 
даващо право на едната договаряща държава 
да откаже предоставянето на информация 
само поради това, че няма интерес от такава 
информация.
5. Разпоредбите на ал. 3 в никакъв случай 
няма да се разглеждат като даващи право 
на едната договаряща държава да откаже 
предоставянето на информация само пора­
ди това, че информацията се пази от банка, 
друга финансова институция, номиниран 
представител или лице, което действа като 
агент или фидуциар, или поради това, че 
информацията е свързана с участие в опре­
делено лице.
Член 26
Съдействие при събирането на данъци
1. Договарящите държави взаимно ще 
си предоставят съдействие при събирането 
на публични вземания. Това съдействие не 
е ограничено от чл. 1 и 2. Компетентните 
органи на договарящите държави могат да 
определят начина на прилагане на този член 
чрез взаимно споразумение.
2. Терминът „публично вземане“, използ­
ван в този член, означава сума, дължима във 
връзка с данъци от всякакъв вид и описание, 
наложени от страна на договарящите държави, 
или от техни политически подразделения или 
органи на местна власт, доколкото предви­
деното данъчно облагане не противоречи на 
тази Спогодба или всеки друг акт, по който 
договарящите държави са страни, както и 
лихви, административни санкции и разходи 
за събиране или обезпечаване, свързани с 
тази сума.
3. Когато публично вземане на едната до­
говаряща държава подлежи на принудително 
изпълнение по законите на тази държава и 
се дължи от лице, което според законите на 
тази държава към този момент не може да 
осуети неговото събиране, това публично 
вземане по молба на компетентния орган 
на тази държава се приема за целите на съ­
бирането от компетентния орган на другата 
договаряща държава. Това публично вземане 
се събира от тази друга държава в съответ­
ствие с разпоредбите на нейните закони, 
приложими към принудителното изпълнение 
и събирането на нейните собствени данъци, 
както, ако публичното вземане беше пуб­
лично вземане на тази друга държава, което 
отговаря на условията, позволяващи на тази 
друга държава да отправи молба въз основа 
на тази алинея.
4. Когато публично вземане на едната до­
говаряща държава е вземане, по отношение 
на което тази държава може да предприеме 
обезпечителни мерки съгласно своето законо­
дателство, за да осигури неговото събиране, 
това публично вземане по молба на компе­
тентния орган на тази държава се приема 
за целите на предприемане на действия по 
обезпечаването от компетентния орган на дру­
гата договаряща държава. Тази друга държава 
предприема обезпечителни мерки по отно­
шение на това публично вземане съобразно 
вътрешното си законодателство, както, ако 
публичното вземане беше публично вземане 
на тази друга държава, дори ако към момента 
на прилагането на такива мерки публичното 
вземане не подлежи на принудително изпъл­
нение в първата посочена държава или се 
дължи от лице, което има правото да осуети 
неговото събиране.
5. Независимо от разпоредбите на ал. 3 и 
4 публично вземане, което е прието от едната 
договаряща държава за целите на ал. 3 или 
4, не подлежи в тази държава на ограниче­
нията на давностните срокове и не се ползва 
с привилегиите, предвидени за публичните 
вземания по законите на тази държава, по­
ради своя характер на такова. В допълнение 
публично вземане, което е прието от едната 
договаряща държава за целите на ал. 3 или 
4, не се ползва в тази държава с привилегии­
те, предвидени за това публично вземане в 
законите на другата договаряща държава.
6. Производства относно съществуването, 
валидността и размера на публично вземане 
на едната договаряща държава няма да бъдат 
образувани пред съдилища или администра­
тивни органи на другата договаряща държава. 
7. Когато във всеки един момент след 
отправяне на молба от едната договаряща 
държава съгласно ал. 3 или 4 и преди друга­
та договаряща държава да събере и преведе